CHO ฟื้นตัวรอบใหม่! บวกแรง 6% นิวไฮในรอบ 1 เดือน โบรกฯเชียร์ซื้อ-กำไรปีนี้โตดี
CHO ฟื้นตัวรอบใหม่! บวกแรง 6% นิวไฮในรอบ 1 เดือน โบรกฯเชียร์ซื้อ-กำไรปีนี้โตดี โดย ณ เวลา 11.19 น. อยู่ที่ระดับ 1.06 บาท บวก 0.06 บาท หรือ 6% ด้วยมูลค่าซื้อขาย 5.40 ล้านบาท 
CHO ฟื้นตัวรอบใหม่! บวกแรง 6% นิวไฮในรอบ 1 เดือน โบรกฯเชียร์ซื้อ-กำไรปีนี้โตดี
17 มิ.ย. 2562

ผู้สื่อข่ารายงานว่า บริษัท ช ทวี จำกัด (มหาชน) หรือ CHO ณ เวลา 11.19 น. อยู่ที่ระดับ 1.06 บาท บวก 0.06 บาท หรือ 6% ด้วยมูลค่าซื้อขาย 5.40 ล้านบาท ราคาหุ้นปรับตัวแรงรอบใหม่สูงสุดในรอบ 1 เดือน โดยเทียบตั้งแต่หุ้นขึ้นไปทดสอบระดับ 1.06 บาท เมื่อวันที่ 8 พ.ค.62

บล.โกลเบล็ก CHO Analyst Meeting ระบุว่า งวดไตรมาส 1/62 มีกำไรสุทธิ 40.11 ล้านบาท +18.21% เทียบช่วงเดียวกันของปีก่อน กำไรจากการดำเนินงาน 83.07 ล้านบาท +41%เทียบช่วงเดียวกันของปีก่อน เนื่องจากมีรายได้กลุ่มสินค้าออกแบบพิเศษในการประกอบลำเลียงอาหาร และสัดส่วนรายได้จากการบริการซ่อมบำรุงรถบรรทุกที่เพิ่มขึ้น  โดยมีอัตรากำไรขั้นต้นปรับดีขึ้นเป็น  15.25% จาก 11.71% ใน ไตรมาส 1/61 และอัตรากำไรสุทธิ 4.92% ดีขึ้นจาก 3.9% ในไตรมาส 1/61
ปลายมี.ค. 62 มีงานในมือรอรับรู้รายได้ (Backlog) อยู่ที่ 2,974 ล้านบาท หลังส่งมอบรถโดยสาร NGV ให้กับขสมก.แล้วยังมีรายได้ต่อเนื่องอีก 10 ปีจากการซ่อมบำรุง และมีรายได้จากศูนย์ซ่อมรถบรรทุก “สิบล้อ 24” ซึ่งเปิดดำเนินการแล้ว 1 แห่งที่ จ.ชลบุรี และมีแผนเปิดเพิ่มแห่งที่ 2 และ 3 ในปีนี้  ทั้งนี้กลุ่มสินค้าออกแบบพิเศษประเภทรถลำเลียงอาหารเป็นกลุ่มสินค้าที่มี potential จากลูกค้าสายการบินและลูกค้าจากต่างประเทศ
สถานการณ์ล่าสุดโครงการระบบ e-ticket ที่ติดตั้งบนรถโดยสาร 2,600 คันซึ่งติดตั้งบางส่วนแล้ว 800 คันและมีข่าวถูกยกเลิก ปัจจุบันบันทึกเป็นงานระหว่างทำยังไม่ได้บันทึกค่าเสียหาย ผู้บริหารประเมินว่าสินทรัพย์ในโครงการนี้มีผลกระทบน้อยในการตั้งสำรองด้อยค่าเนื่องจากมีผู้สนใจซื้ออุปกรณ์ e-ticket ไปใช้งานและบริษัทมีแผนนำไปใช้งานในโครงการอื่น
ความเห็น กำไรปี 62 มีแนวโน้มเติบโตจากปี 61 ที่มีกำไรสุทธิ 45.47 ล้านบาทพลิกจากขาดทุน 20 ล้านบาทในปี 60 แม้ปลายมี.ค. 62 มีอัตราส่วน D/E ในระดับสูงที่ 3.32 เท่าซึ่งเป็นผลกระทบจากการเลื่อนส่งมอบรถเมล์ NGV 489 คันทำให้การส่งมอบล่าช้ากว่า 9 เดือน อย่างไรก็ดี ปัจจุบันส่งมอบครบแล้วและบริษัทได้นำเงินสดที่ได้รับไปชำระคืนหนี้
ส่วนการออก CHO-W2 อายุ 1 ปี 6 เดือน จัดสรร 2:1 ให้ฟรีกับผู้ถือหุ้นเดิม กำหนด XR 20 มิ.ย. 62 อัตราการใช้สิทธิ 1:1 ราคาใช้สิทธิ 0.86 บาท ซึ่งจะเริ่มใช้สิทธิราวปลายปีจะช่วยขยายฐานส่วนของผู้ถือหุ้นช่วยให้อัตราส่วน D/E ลดลง ฝ่ายวิจัยมีมุมมองบวก แนะนำซื้อเก็งกำไร